**A/6 Terápiás betegoktatás és közös döntéshozatal**

A betegoktatás mindig része volt a gyógyító tevékenységnek, de az utóbbi években önálló szakterület lett. Ennek háttere:

az orvos-beteg kapcsolat átalakulása (paternalisztikus🡪kölcsönösségi)

a betegek érdekérvényesítő készségének javulása és a betegjogokkal járó felelősség kötelezettsége

a betegek információigényének növekedése (és az „információs robbanás” – pl. internet, média)

a krónikus betegségek arányának növekedése

Beteg: az, aki valamilyen problémájával gyógyító szakemberhez fordul (Parsons /kiejtése: ’pasznsz’/, amerikai szociológus meghatározása)

Betegoktatás: a betegek felé irányuló minden oktatási tevékenység:

1. terápiás tájékoztatás
2. egészségnevelés
3. klinikai egészségmegőrzés

Hagyományos felosztása:

orvoscentrikus betegcentrikus

passzív, függő helyzetű beteg aktív, résztvevő beteg

előírások a beteg számára tervezés a beteggel együtt

A betegoktatás körébe tartozó információk:

egészségügyi intézményekkel kapcsolatos

betegekkel kapcsolatos (jogai, feladatai, helyzete, együttműködésének javítása)

vizsgálatokkal, beavatkozásokkal kapcsolatos (célja, menete, kockázata; a kezelés végén adott információk is ide sorolhatók)

A terápiás betegoktatás közös problémamegoldó folyamat, mely a probléma okának, kialakulásának és körülményeinek (kontextus) talajáról indul. Kétoldalú információcsere, melyben megjelennek a páciens igényei is. Fő céljai:

a beteg megnyugtatása, biztonság- és komfortérzetének növelése

a kezelésekkel és a prevencióval kapcsolatos közös döntéshozatal elősegítése

Folyamata:

problémameghatározás🡪rizikóviselkedések elemzése🡪probléma hátterének feltárása (a beteg ellenállását oldani kell)🡪célmeghatározás(várható eredmények értékelése)🡪program kialakítása (személyre szabott instrukciók közös megegyezés alapján)🡪feedback (a páciens rendszeres kontrollja és visszajelzés számára az eredményekről, a szükséges változtatások megbeszélése)

Eszközei (a legfontosabb, a személyes kapcsolat mellett):

írott tájékoztatók

magyarázó ábrák

audio- és videoanyagok

számítógép (oktató szoftverek, internet)

Kiemelt feladat a beleegyező nyilatkozatokkal kapcsolatos betegoktatás, hiszen ennek jelentős kihatásai vannak

* a páciens együttműködésére (compliance)
* a beavatkozások sikerességére
* a gyógyulás folyamatára
* az orvos – beteg kapcsolatra
* etikai kérdésekre
* jogi következményekre

A közös döntéshozatal:

1. interakciós folyamat, az orvos és a beteg is részt vesz benne
2. az orvos kezdeményezi
   1. a betegség jellegét
   2. a beteg állapotát
   3. a beteg igényeit figyelembe véve
3. lépései személyre szabottak, nem uniformizálhatók
4. kölcsönös odafigyelésen alapuló orvos-beteg kapcsolaton alapul, ezáltal csökkenti az orvos-beteg kapcsolat aszimmetriáját
5. mindkét fél számára kielégítő döntést eredményez, növeleve ezzel a páciens kontroll-szerepét, kooperációs készségét és elégedettségét

Nagyon fontos, hogy a páciens olyan szinten vegyen részt a döntéshozatalban, ami az ő számára legelfogadhatóbb és legkényelmesebb!

A páciens oldaláról szükség esetén bevonhatók a hozzátartozók (ennek megfelelő módja segítséget jelenthet a döntéshozatalban és az előírások betartásában)

Az orvos oldaláról szükség esetén bevonhatók a társszakmák specialistái (elősegítendő a jobb döntéshozatalt)

DE! Kettőnél több szereplő növeli a lehetséges interakciók számát, „koalíciók” kialakulásához, presztízsharchoz vezethet.